หุ้นไทย18พ.ย.ปิดเช้ารีบาวน์ 4.82 จุด
SET ช่วงเช้าปิดที่ระดับ 994.95 จุด เพิ่มขึ้น 4.82 จุด (+0.49%) มูลค่าการซื้อขาย 16,421 ล้านบาท ตลาดหุ้นรีบาวน์กลับแม้ความกังวลปัจจัยกดดันยังอยู่แต่ไม่ได้เพิ่มจากเดิม
18 พ.ย. 2553

SET ช่วงเช้าปิดที่ระดับ 994.95 จุด เพิ่มขึ้น 4.82 จุด (+0.49%) มูลค่าการซื้อขาย 16,421 ล้านบาท ตลาดหุ้นรีบาวน์กลับแม้ความกังวลปัจจัยกดดันยังอยู่แต่ไม่ได้เพิ่มจากเดิม 
ตลาดหลักทรัพย์ปิดตลาดช่วงเช้าวันนี้ (18 พ.ย.)ที่ระดับ 994.95 จุด เพิ่มขึ้น 4.82 จุด(+0.49%) มูลค่าการซื้อขาย 16,421 ล้านบาท การซื้อขายหุ้นช่วงเช้าวันนี้ ดัชนีเปิดตลาดขึ้นแดนบวกช่วงสั้น โดยแตะจุดสูงสุดของช่วงเช้าที่ 998.58 จุด แต่ดัชนีก็ค่อยๆอ่อนตัวลง และแตะจุดต่ำสุดของช่วงเช้าที่ระดับ 986.85 จุด
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นเช้านี้รีบาวน์กลับหลังจากเมื่อวานช่วงท้ายตลาดเริ่มมีแรงซื้อเข้ามา ความกังวลจากปัจจัยกดดันต่างๆยังมีอยู่เพียงแต่ไม่ได้มีอะไรเพิ่มเติมจากเดิม 
"หุ้นลงแรง 2 วันคนก็เริ่มกลับมาซื้อ รวมถึงความคาดหวังเรื่องเม็ดเงินจากกองทุน LTF และ RMF ที่จะมีการระดมเงินกันในงาน SET IN THE CITY เพื่อเข้ามาลงทุนในหุ้นช่วงปลายปีนี้ทำให้ตลาดบวกขึ้นมาได้" 
นายสมชาย กล่าวว่า น่าจะเป็นเช่นนี้ต่อเนื่องไปอีก 1-2 วัน แนวต้าน 1,000 จุด และมีลุ้น 1010-1020 จุด แนวรับ 990 และ 980 จุด 
ทิศทางช่วงบ่ายน่าจะยังแกว่งอยู่แต่เน้นทางด้านบวกหุ้นที่เล่นวันนี้กระจายเพราะแต่ละตัวก็ลงมาพอควรในช่วง 2 วันที่ผ่านมาเป็นลักษณะของการซื้อเล่นเก็งกำไรช่วงสั้น ซื้อกลับหลังจากขายไปแล้ว หุ้นใหญ่ขยับเป็นบางตัวเพราะก่อนหน้านี้ลงมาแรงแต่ไม่ได้บวกมาก
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
BANPU มูลค่าการซื้อขาย 1,265.74 ล้านบาท ปิดที่ 748.00 บาท ลดลง 10.00 บาท
IVL      มูลค่าการซื้อขาย   965.46 ล้านบาท ปิดที่  48.00 บาท เพิ่มขึ้น 0.50 บาท
PTL     มูลค่าการซื้อขาย   964.91 ล้านบาท ปิดที่  34.25 บาท เพิ่มขึ้น 0.50 บาท 
PTT     มูลค่าการซื้อขาย   886.40 ล้านบาท ปิดที่ 318.00 บาท เพิ่มขึ้น 2.00 บาท
TRUE   มูลค่าการซื้อขาย   758.17 ล้านบาท ปิดที่   6.00 บาท เพิ่มขึ้น 0.05 บาท